CELEX: 62012CN0016
Language: et
Date: 2012-01-13 00:00:00
Title: Kohtuasi C-16/12: Eelotsusetaotlus, mille on esitanud Gyulai Törvényszék (Ungari) 13. jaanuaril 2012 — HERMES Hitel és Faktor Z versus Nemzeti Földalapkezelő Szervezet

28.4.2012   
            
            
               ET
            
            
               Euroopa Liidu Teataja
            
            
               C 126/4
            
         Eelotsusetaotlus, mille on esitanud Gyulai Törvényszék (Ungari) 13. jaanuaril 2012 — HERMES Hitel és Faktor Z versus Nemzeti Földalapkezelő Szervezet
   (Kohtuasi C-16/12)
   2012/C 126/06
   Kohtumenetluse keel: ungari
   
      Eelotsusetaotluse esitanud kohus
   
   Gyulai Törvényszék
   
      Põhikohtuasja pooled
   
   
      Hageja: HERMES Hitel és Faktor Zrt
   
      Kostja: Nemzeti Földalapkezelő Szervezet
   
      Eelotsuse küsimused
   
   
               1.
            
            
               Kas liidu õiguse üldpõhimõtteks olevat õiguskindluse ja õiguspärase ootuse põhimõtet tuleb tõlgendada nii, et see keelab liikmesriigil vastu võtta sellise õigusnormi, mis võib muuta liikmesriigi kui omaniku sõlmitud lepingu sisu riigiga lepingu sõlminud poole kahjuks lepingu eseme tsiviilkäibest kõrvaldamisega ning muuta seeläbi lepingust tulenevate õiguste kasutamise riigiga lepingu sõlminud poole jaoks võimatuks?
            
         
               2.
            
            
               Kui vastus esimesele küsimusele on jaatav, kas liikmesriigi kohus on nii Euroopa Liidu lepingu artikli 4 lõikes 3 sätestatud lojaalse koostöö põhimõttest kui ka Euroopa Liidu Kohtu kohtupraktikast tulenevalt kohustatud jätma tähelepanuta liikmesriigi õigusnormi asja tsiviilkäibest kõrvaldamise kohta ning tunnistama lepingu eseme liikmesriigi õigusnormiga vastuolus tsiviilkäibes olevaks?